Source: http://www.digilelut.fi/2010/01/mahtaako-cable-hd-ready-ja-korttilinkitys-olla-ikuista-huijausta/
Timestamp: 2017-08-22 16:47:43+00:00

Document:
Mahtaako Cable HD Ready ja korttilinkitys olla ikuista huijausta? | Digilelut
Mahtaako Cable HD Ready ja korttilinkitys olla ikuista huijausta?
Kaapelioperaattoreiden mukaan vain Cable HD Ready -merkinnän saaneet ja korttilinkitetyt laitteet toimivat Suomen kaapeliverkoissa, mutta todellisuus on edelleen monien operaattoreiden kohdalla jotain ihan muuta.
Keskustelualueiden käyttäjien mukaan joidenkin operaattorien verkoissa toimivat edelleen myös HD-laitteet, jotka eivät ole saaneet Cable HD Ready -merkintää. Esimerkiksi Dreambox 8000 ja Ruotsista tilatut Wbox HD DVR -boksit toimivat joidenkin käyttäjien mukaan edelleen ainakin joissain kaapeliverkoissa.
Laitteita, joilla ei ole Cable HD Ready -merkintää ei voida myöskään korttilinkittää, joten luultavasti korttilinkityskään ei ole vielä toiminnassa kaikilla operaattoreilla.
Cable HD Ready -laitteissa on rajoituksia, jotka estävät esimerkiksi salaamattoman teräväpiirtomateriaalin kopioinnin tietokoneelle. Cable HD Ready -merkintä on vain Suomessa käytössä, joten se rajoittaa paljon valmistajien halukkuutta valmistaa räätälöityjä laitteita Suomen pienille markkinoille. Tällä hetkellähän Cable HD Ready -merkinnän on saanut vain muutama laite (linkki toimii, kun avaat ensiksi kaapelitelevisio.fi:n etusivun).
Parantuuko tilanne?
Mahtaako tilanne muuttua joskus niin, että vain Cable HD Ready -merkittyjä sekä korttilinkitettyjä laitteita voidaan käyttää HD-materiaalin katsomiseen ja tallentamiseen? Ja jos tilanne muuttuu, niin koska? Ja miten mahtaa tulossa oleva Antenna HD Ready -sertifiointi toimia?
Ilmoittelettehan kommentilla, jos tiedätte korttilinkittämättömän laitteen tai laitteen, jolla ei ole Cable HD Ready -merkintää toimivan jonkun operaattorin verkossa.
Toni kirjoitti	4.1.2010 kello 12:29
Ei näytä toimivan tuo linkki kaapelitelevisio.fi:hin vaan herjaa että sessio on katkennut.
Jani kirjoitti	4.1.2010 kello 12:34
Kaapelitelevisio.fi:n linkit on aina hassuja. Ne toimii, kun avaat ensiksi http://www.kaapelitelevisio.fi etusivun.
Jesse kirjoitti	4.1.2010 kello 13:48
Dreambox 8000 + Welho toimii
karikari kirjoitti	7.1.2010 kello 12:47
dreambox 8000 + welho ja viasat HD, ei toimi enää
Jesse kirjoitti	8.1.2010 kello 21:49
DM8000 & WelhoHD toimii edelleen….
jussik kirjoitti	6.11.2010 kello 14:47
HD hyväksytty (La Digital) kortinlukija on vihdoinkin saatavilla, joten operaattorin vuokralukijasta voi luopua.

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 

HD